शादी में मिले गहने पर किसका हक; बुजुर्ग माता-पिता की सेवा बेटा करेगा या बेटी
Who Has Right to Jewellery? Do you know who has the legal right to inherit wedding jewelry? माता-पिता की देखभाल के लिए क्या कानून है और कोई अगर बूढ़े माता-पिता की देखभाल न करें तो क्या हो सकता है। माता-पिता की देखभाल के लिए क्या कानून है और कोई अगर बूढ़े माता-पिता की देखभाल न करें तो क्या हो सकता है।
कहानी तेलंगाना की एक मां और शादीशुदा बेटी की है। मां की उम्र 96 और बेटी मालम्मा की उम्र 68 साल है। हुआ यह कि मालम्मा ने मोतियाबिंद का ऑपरेशन कराया था। जिस दिन ऑपरेशन हुआ उसी दिन मालम्मा की 96 साल की मां की भी तबीयत खराब हो गई।
खुद के ऑपरेशन की वजह से मालम्मा अपनी मां की देखभाल के लिए नहीं जा पाईं। ऐसे में उनके दो भाई और तेलंगाना की जातीय खाप पंचायत ने उन्हें शादी में मिले सोने के जेवर लौटाने का फरमान सुना दिया।
लगातार फोन कर करके इसके लिए उन पर दवाब बनाया गया। इसलिए मोतियाबिंद का ऑपरेशन कराने के बाद मालम्मा को 3 ग्राम जेवर लौटाने के लिए हैदराबाद से 266 किमी दूर वारंगल आना पड़ा।
आज जरूरत की खबर में बात करेंगे कि भारत के कानून के अनुसार खाप पंचायत का यह फैसला क्या सही है, शादी में मिले जेवर को लेकर महिला के क्या अधिकार होते हैं, माता-पिता की देखभाल के लिए क्या कानून है और कोई बूढ़े माता-पिता की देखभाल न करें तो क्या हो सकता है।
आज के हमारे एक्सपर्ट हैं एडवोकेट शशि किरण, सुप्रीम कोर्ट और वरालिका निगम, पीएचडी स्कॉलर ऑफ लॉ, लखनऊ यूनिवर्सिटी।
सवाल: माता-पिता की सेवा को लेकर देश का कानून क्या कहता है?
जवाब: भारत सरकार का माता-पिता एवं वरिष्ठ नागरिक भरण-पोषण एवं कल्याण अधिनियम 2007 ऐसे मामलों में कारगर है। सामाजिक न्याय और सशक्तिकरण मंत्रालय इस विधेयक को लाया था।
सवाल: इस तरह के केस कौन से कोर्ट में चलते हैं?
जवाब: इसके लिए एक भरण-पोषण ट्रिब्यूनल बनाया गया है। सीनियर सिटीजन भरण-पोषण ट्रिब्यूनल के फैसले को चैलेंज भी कर सकते हैं। अगर कोई पेरेंट्स को प्रताड़ित कर रहा है तो ट्रिब्यूनल खुद संज्ञान लेकर बच्चों के खिलाफ एक्शन ले सकता है।
इस एक्ट के अनुसार पेरेंट्स को ये 4 चीजें मुहैया कराना है बच्चों की जिम्मेदारी…
सवाल: बेटा, बेटी या बहू-पेरेंट्स की सेवा की जिम्मेदारी सबसे ज्यादा किसकी होती है?
जवाब: वरिष्ठ नागरिकों की सेवा की जिम्मेदारी उनके सभी बच्चों की होती है। इसके अलावा जो रिश्तेदार उनकी संपत्ति लेता है या संपत्ति का वारिस होता है, उस पर भी सीनियर सिटीजन्स की देखरेख की जिम्मेदारी होती है।
इस तरह बेटे के बाद अगर बहू को सास-ससुर की प्रॉपर्टी मिलती है या वो उसकी वारिस होती है तो सास-ससुर की जिम्मेदारी बहू की होगी।
सवाल: अगर बच्चे बूढ़े पेरेंट्स की घर में सेवा न करें तो क्या होगा?
जवाब: बूढ़े माता-पिता या सीनियर सिटीजन की सेवा न करना और उनकी अनदेखी करना एक अपराध है। इसके लिए 5000 रुपए का जुर्माना या तीन महीने की सजा या दोनों हो सकते हैं।
सवाल: आखिर यह तय कैसे किया जाएगा कि बच्चे माता-पिता की सेवा कर रहे हैं या नहीं?
जवाब: जब माता-पिता या सीनियर सिटीजन का मामला ट्रिब्यूनल पहुंचता है तो शीर्ष अधिकारी दोनों पार्टियों की बात सुनते हैं। इसके बाद ही कोई फैसला लिया जाता है।
सवाल: कई बच्चे अभिभावक को ओल्ड एज होम छोड़ आते हैं। इस तरह के मामले में माता-पिता क्या कर सकते हैं?
जवाब: इस तरह के मामले में माता-पिता बच्चों के खिलाफ ट्रिब्यूनल जा सकते हैं। पेरेंट्स चाहें तो बच्चों को दी गई प्रॉपर्टी वापस ले सकते हैं या अपनी संपत्ति से बेदखल कर सकते हैं। साथ ही बच्चों को 5000 रुपए का जुर्माना या तीन महीने की सजा या दोनों हो सकते हैं।
सवाल: सीनियर सिटीजन एक्ट के तहत मेंटनेंस का दावा किस जिले में किया जा सकता है?
जवाब: सीनियर सिटीजन एक्ट के तहत मेंटेनेंस का दावा उन जिलों में किया जा सकता है….
सवाल: कौन से अधिकारी के सामने मेंटेनेंस के लिए शिकायत की जाती है?
जवाब: ऐसे मामलों के लिए राज्य में एक स्पेशल ट्रिब्यूनल होता है। जिसकी अध्यक्षता SDO यानी सब डिविजनल ऑफिसर की रैंक का अधिकारी करता है। इसी अधिकारी के पास शिकायत दर्ज करवाई जाती है।
सवाल: बुजुर्ग मेंटेनेंस का दावा कैसे कर सकते हैं?
जवाब: मेंटेनेंस का दावा करने के लिए ये प्रोसेस है…
सवाल: इस मामले में मां की सेवा न करने पर बेटी से शादी के समय दिए गए जेवर वापस मांगे गए। क्या यह सही है?
जवाब: यह फैसला बिल्कुल सही नहीं है। किसी भी महिला से उसका स्त्री धन कोई वापस नहीं ले सकता।
इस मामले में महिला के दो बेटे भी थे। मां की देखभाल की जिम्मेदारी जितनी बेटी की है बेटों की भी उतनी ही जिम्मेदारी बनती है। ऐसे में जब बेटी अपनी बीमारी की वजह से आने में असमर्थ थी तो मां की सेवा की जिम्मेदारी बेटों की बनती है।
सवाल: ये स्त्री धन क्या है?
जवाब: एक महिला को उसकी शादी में माता-पिता और ससुराल वाले जो गहने और तोहफे मिलते हैं वह उसका स्त्री धन होता है।
सवाल: दहेज और स्त्री धन में क्या अंतर है?
जवाब: स्त्री धन महिला को दिए जाने वाले तोहफों को कहते हैं। जबकि दूल्हे को दुल्हन के घरवाले जो तोहफे देते हैं या दूल्हे के घरवाले जिन चीजों की मांग करते हैं उसे दहेज कहा जाता है।
सवाल: क्या स्त्री धन को लेकर भी देश में कोई कानून है?
जवाब: हां, बिल्कुल।
सवाल: महिला की मृत्यु के बाद स्त्री धन पर किसका अधिकार होता है?
जवाब: महिला की मृत्यु के बाद स्त्री धन पर उसके बच्चों और पति का अधिकार होता है। हांलाकि, अगर महिला की हत्या की गई है जिसमें उसके पति पर आरोप लगाया गया है तो स्त्री धन पर उसका हक नहीं होगा।
चलते-चलते
बेटी अगर रिश्ता न रखें तो पिता की संपत्ति में हक नहीं: सुप्रीम कोर्ट
जो बेटी पिता के साथ रिश्ता नहीं रखना चाहती, उस बेटी का अपने पिता की धन-संपत्ति पर कोई अधिकार नहीं है। रिश्ता नहीं रखने पर बेटी अपनी शिक्षा और शादी के लिए भी पिता से किसी तरह के पैसे की मांग नहीं कर सकती। दरअसल, सुप्रीम कोर्ट ने एक विवाहित जोड़े के तलाक की सुनवाई के दौरान ये फैसला सुनाया था।
क्या था पूरा मामला?
इस मामले में पति ने अपने वैवाहिक अधिकारों को लेकर एक याचिका दायर की थी। जिसे पंजाब और हरियाणा न्यायालय ने अस्वीकार कर दिया था। इसके बाद पति ने सुप्रीम कोर्ट में अपने तलाक की गुहार लगाई। सुप्रीम कोर्ट ने पहले सुलह की कोशिश की गई, लेकिन बात नहीं बनी।
बेटी अपने जन्म से ही मां के साथ रह रही थी और अब वो 20 साल की हो चुकी है, लेकिन इस उम्र में उसने अपने पिता को देखने तक से इंकार कर दिया था।
जस्टिस एमएम सुंदरेश और जस्टिस संजय किशन कौल की बेंच ने फैसले में कहा कि बेटी 20 साल की है और अपना फैसला लेने के लिए स्वतंत्र है। अगर वह पिता के साथ रिश्ता नहीं रखना चाहती तो वह अपने पिता के किसी भी पैसे की हकदार नहीं है। शिक्षा और शादी के लिए भी पैसे की मांग नहीं कर सकती।
जरूरत की खबर के कुछ और आर्टिकल भी पढ़ें
1. आवारा कुत्तों ने बच्चे को भेड़िए की तरह नोचा:दर्दनाक मौत, 7 साल के बच्चे की भी कुत्तों ने ली जान; क्यों हो रहे ये आक्रामक
21 फरवरी, 2023
हैदराबाद में चार साल के मासूम बच्चे पर कुत्तों के झुंड ने अटैक किया। जिसमें बच्चे की जान चली गई। बच्चा अपने गार्ड पिता के साथ उनके ऑफिस आया था। वह खेलते-खेलते ऑफिस से बाहर आ गया। तभी कुत्तों के झुंड ने बच्चे पर अटैक कर दिया और उसकी जान चली गई। (पढ़िए पूरी खबर)
2. लेंस लगाकर सोने से गई एक आंख की रोशनी:डैमेज और गलत तरीके से लेंस पहनना पड़ेगा भारी, होगा जख्म; सीखें यूज करने के नियम-कायदे
अमेरिका के फ्लोरिडा में 21 साल के माइक क्रमहोल्ज के आंख की रोशनी इसलिए चली गई क्योंकि वो कॉन्टैक्ट लेंस पहनकर सो गए। क्रमहोल्ज सालों से लेंस का इस्तेमाल कर रहे थे और इससे होने वाले इन्फेक्शन के बारे में अच्छी तरह जानते भी थे।
इसके बावजूद एक दिन काम से लौटने के बाद वो लेंस निकाले बिना ही सो गए। अगले दिन उठे तो दाईं आंख में खुजली और रेडनेस की समस्या हुई। पहले तो क्रमहोल्ज को लगा कि मामूली इन्फेक्शन है मगर प्रॉब्लम बढ़ती जा रही थी। (पढ़िए पूरी खबर)
3. 15 मिनट तक वॉशिंग मशीन में घूमता रहा मासूम:दूसरे की खिड़की से गिरकर मौत, सेफ्टी को लेकर क्या-क्या लापरवाही करते हैं पेरेंट्स
दिल्ली में एक डेढ़ साल का बच्चा खेलते-खेलते वॉशिंग मशीन के साबुन वाले पानी में जा गिरा। 15 मिनट तक बच्चा मशीन में ही कपड़ों के साथ वॉश होता रहा, तड़पता रहा। जब मां बच्चे को ढूंढते हुए मशीन के पास आई तो उसे आनन-फानन में अस्पताल पहुंचाया।
बच्चा पूरा नीला पड़ चुका था। उसका शरीर ठंडा पड़ गया था। बच्चे को सांस लेने में भी काफी परेशानी हो रही थी। 7 दिन तक कोमा में रहा। (पढ़िए पूरी खबर)